แฮร์รีส์เฮาส์

แฮร์รีส์เฮาส์ () เป็นสตูดิโออัลบั้มที่ 3 ของนักร้องและนักแต่งเพลงชาวอังกฤษ แฮร์รี สไตล์ส ออกจำหน่ายเมื่อวันที่ 20 พฤษภาคม ค.ศ. 2022 ภายใต้ค่ายเพลงเออร์สกินและโคลัมเบียเรเคิดส์ ประพันธ์และบันทึกเสียงเป็นส่วนใหญ่ในช่วง ค.ศ. 2020–2021 และได้รับการกล่าวถึงว่าเป็นผลงานที่สะท้อนความคิดภายในตนเองของสไตล์สมากที่สุดจนถึงปัจจุบัน ได้รับแรงบันดาลใจจากแนวดนตรีซิตีป็อปของญี่ปุ่นในคริสต์ทศวรรษ 1970 โดยมีองค์ประกอบของซินท์ป็อป นิวเวฟ ป็อปร็อก และป็อปฟังก์

อัลบั้ม แฮร์รีส์เฮาส์ เปิดตัวด้วยยอดจำหน่ายสัปดาห์แรกสูงที่สุดในอาชีพของสไตล์ส โดยขึ้นอันดับหนึ่งบนชาร์ตอัลบั้มแห่งสหราชอาณาจักรด้วยยอดเทียบเท่าอัลบั้ม 113,000 หน่วย กลายเป็นอัลบั้มที่จำหน่ายเร็วที่สุดและมียอดจำหน่ายสูงสุดในประเทศอังกฤษปี 2022 พร้อมกันนั้นยังเปิดตัวที่อันดับหนึ่งบนชาร์ตบิลบอร์ด 200 ในสหรัฐด้วยยอดเทียบเท่าอัลบั้ม 521,500 หน่วย (โดย 330,000 หน่วยเป็นยอดจำหน่ายจริง) รวมถึงเปิดตัวอันดับหนึ่งในอีกหลายประเทศ เช่น ออสเตรเลีย เบลเยียม แคนาดา ฝรั่งเศส เยอรมนี ไอร์แลนด์ อิตาลี เนเธอร์แลนด์ นิวซีแลนด์ สเปน สวีเดน และสวิตเซอร์แลนด์

อัลบั้มนี้ได้รับคำชื่นชมอย่างกว้างขวางจากนักวิจารณ์ในด้านการผลิตเสียงที่ประณีต โดยมีซิงเกิลโปรโมตได้แก่ "แอสอิตวอส" "เลตไนต์ทอล์กกิง" "มิวสิกฟอร์อะซูชิเรสเตอรองต์" และ "แซทเทลไลต์" ซึ่งเพลงแรก "แอสอิตวอส" เปิดตัวเป็นอันดับหนึ่งทั้งในสหราชอาณาจักรและสหรัฐ กลายเป็นเพลงอันดับหนึ่งลำดับที่สองในฐานะศิลปินเดี่ยวของสไตล์ส นอกจากนี้นอกเหนือจากเพลง "แอสอิตวอส" แล้ว ยังมีอีกสามเพลงที่ติดสิบอันดับแรกบนชาร์ตบิลบอร์ดฮอต 100 พร้อมกัน ได้แก่ "เลตไนต์ทอล์กกิง" "มิวสิกฟอร์อะซูชิเรสเตอรองต์" และ "มาทิลดา" ทำให้สไตล์สกลายเป็นศิลปินเดี่ยวชาวอังกฤษคนแรกที่ประสบความสำเร็จเช่นนี้ อัลบั้ม แฮร์รีส์เฮาส์ ยังได้รับการจัดอันดับให้อยู่ในหลายรายชื่ออัลบั้มยอดเยี่ยมประจำปี 2022 และได้รับการเสนอชื่อเข้าชิงรางวัลมากมาย อีกทั้งในปี 2023 นิตยสารโรลลิงสโตน ได้จัดอัลบั้มนี้ไว้ในรายชื่อ 500 อัลบั้มยอดเยี่ยมตลอดกาลฉบับปรับปรุงล่าสุด ในงานประกาศรางวัลแกรมมี ครั้งที่ 65 อัลบั้ม แฮร์รีส์เฮาส์ ได้รับรางวัลใหญ่สามสาขา ได้แก่ อัลบั้มแห่งปี อัลบั้มเพลงป็อปยอดเยี่ยม และอัลบั้มที่มีการวิศวกรรมเสียงยอดเยี่ยม ประเภทนอกคลาสสิก

 ผลตอบรับเชิงวิจารณ์ 

อัลบั้ม แฮร์รีส์เฮาส์ ได้รับคำชื่นชมอย่างล้นหลามจากนักวิจารณ์ทั่วโลก บนเว็บไซต์เมทาคริติก (Metacritic) ซึ่งเป็นระบบให้คะแนนแบบมาตรฐานจากบทวิจารณ์ของสื่อมืออาชีพ อัลบั้มนี้ได้รับคะแนนเฉลี่ย 83 จาก 100 จากทั้งหมด 26 บทวิจารณ์ ซึ่งบ่งบอกถึงระดับ "การยกย่องอย่างเป็นเอกฉันท์" (universal acclaim) และถือเป็นอัลบั้มที่ได้รับคะแนนสูงสุดในอาชีพของแฮร์รี สไตล์ส

นักวิจารณ์รุ่นใหญ่ โรเบิร์ต คริสต์เกา กล่าวชื่นชมถึงความลื่นไหลทางดนตรีของอัลบั้มนี้พร้อมระบุว่า "สิ่งที่น่าทึ่งยิ่งกว่านั้น คือวิธีที่เนื้อเพลงผสมผสานเข้ากับบรรยากาศเสียงดนตรีได้อย่างลงตัว จนเกิดเป็นความหมายเชิงเปรียบเทียบและเรื่องราวที่จับต้องได้ ซึ่งหาได้ยากยิ่งในดนตรีเมกะป็อป" อเล็กซิส เพตริดิส จากเดอะการ์เดียน กล่าวว่า อัลบั้มนี้ "ตอบโจทย์ได้แทบทุกข้อและมีเสน่ห์ดึงดูดเหลือล้น ซึ่งทำให้มันกลายเป็นภาพสะท้อนที่สมบูรณ์แบบของศิลปินป็อปผู้สร้างมันขึ้นมา" นักวิจารณ์เอ็มมา สวอน จากดีไอวาย แสดงความคิดเห็นว่าแม้สไตล์สจะใช้เวลาในอัลบั้มนี้ "สำรวจภาพเล่าเรื่องสั้นที่มีรายละเอียดคมชัด" สลับกับการ "ทำให้เนื้อเรื่องดูคลุมเครือ" แต่เขาก็ "ไม่กลัวที่จะลดบทบาทตัวเองเพื่อให้เพลงได้เปล่งประกาย" ซึ่งเป็นบทเรียนที่ศิลปินอีกมากมายต้องใช้เวลานานกว่าจะเข้าใจ ส่วนนีล ซี. ยัง จากเว็บไซต์ออลมิวสิก กล่าวไว้ว่า "แฮร์รีส์เฮาส์ คือสิ่งที่เกิดขึ้นเมื่อสไตล์สก้าวออกจากสปอตไลต์เพื่อใช้ชีวิตของตนเอง และถึงแม้ว่าในอัลบั้มนี้จะไม่มีเพลงใดที่กลายเป็นตำนานเทียบเท่า "วอเตอร์เมลอนชูการ์" ได้ แต่โดยรวมแล้วอัลบั้มนี้มีโครงสร้างที่แข็งแรงและมั่นคงพอที่จะยืนหยัดได้อย่างยาวนาน"

 การจัดดับสิ้นปี 
นักวิจารณ์และสื่อสิ่งพิมพ์จำนวนมากได้จัดอันดับให้อัลบั้ม แฮร์รีส์เฮาส์ ไว้ในการจัดอันดับอัลบั้มที่ดีที่สุดประจำปี 2022 โดยมักจะติด 10 อันดับสูงสุด

+อันดับสิ้นปีที่ถูกจัดในรายการของ แฮร์รีส์เฮาส์ สำนักพิมพ์ รายการ อันดับ อ้างอิง แอนด์อิตโดนต์สต็อป รายการของดีนส์: 2022  บิลบอร์ด50 อัลบั้มยอดเยี่ยมแห่งปี 2022: รายชื่อโดยทีมงานคอนเซเควนซ์ออฟซาวด์50 อัลบั้มยอดนิยมประจำปี 2022เอ็นเอ็มอี50 อัลบั้มที่ดีที่สุดแห่งปี 2022พีเพิล อันดับ 10 อัลบั้มยอดนิยมแห่งปี โดยพีเพิล  โรลลิงสโตน100 อัลบั้มยอดเยี่ยมแห่งปี 2022เดอะการ์เดียน50 อัลบั้มที่ดีที่สุดแห่งปี 2022เดอะเดลีเทลิกราฟThe best albums of 2022 – and the worst  เดอะไทมส์อันดับ: 25 อัลบั้มที่ดีที่สุดในปี 2022  ยูเอสเอทูเดย์10 อัลบั้มที่ดีที่สุดของปี 2022 โดยยูเอสเอทูเดย์  

 การจัดอันดับตลอดกาล 
ในปี 2023 แฮร์รีส์เฮาส์ได้รับเลือกให้ติดอยู่ในรายชื่อ "500 อัลบั้มที่ยิ่งใหญ่ที่สุดตลอดกาล" ของนิตยสารโรลลิงสโตน
+ รายการอันดับตลอดกาลของ แฮร์รีส์เฮาส์ สื่อสิ่งพิมพ์ รายการ อันดับอ้างอิงโรลลิงสโตน 500 อัลบั้มยอดเยี่ยมตลอดกาล 491

 รางวัลและการเสนอชื่อ 
+รางวัลและการเสนอชื่อเข้าชิงของ แฮร์รีส์เฮาส์ องค์กร ปี สาขา ผล อ้างอิง อเมริกันมิวสิกอะวอดส์2022อัลบั้มเพลงป็อปยอดนิยม  อาเรียมิวสิกอะวอดส์2022ศิลปินสากลยอดเยี่ยม คาปรีโคอะอะวอดส์2022อัลบั้มแห่งปี แดนนิชมิวสิกอะวอดส์อัลบั้มสากลแห่งปี ลอส40 มิวสิกอะวอดส์ 2022อัลบั้มต่างประเทศยอดเยี่ยม เมอร์คิวรีไพรซ์ 2022อัลบั้มแห่งปี เอ็มทีวีวิดีโอมิวสิกอะวอดส์2022อัลบั้มแห่งปี  พีเพิลส์ชอยซ์อะวอดส์2022อัลบั้มแห่งปี 2022 บริตอะวอดส์2023อัลบั้มอังกฤษแห่งปี  ฟอนแกรมอะวอดส์2023อัลบั้มเพลงป็อป/ร็อกต่างประเทศหรือการบันทึกเสียงแห่งปีกัฟฟาอะวอดส์อัลบั้มนานาชาติแห่งปีโกลด์ดาร์บีมิวสิกอะวอดส์อัลบั้มแห่งปีอัลบั้มป็อปยอดเยี่ยมรางวัลแกรมมี2023อัลบั้มแห่งปี อัลบั้มเพลงป็อปยอดเยี่ยม อัลบั้มวิศวกรรมศาสตร์ยอดเยี่ยม ไม่ใช่คลาสสิก รางวัลจูโน2023อัลบั้มสากลแห่งปี "JUNO Opening Night Awards Presented by Music Canada" . Juno Awards of 2023, March 11, 2023.มิวสิกพรอดิวเซอร์สกิลด์อะวอดส์2023อัลบั้มแห่งปีของสหราชอาณาจักรนิโคโลเดียนคิดส์ชอยส์อะวอดส์2023อัลบั้มยอดนิยมรางวัลโอเดียน2023อัลบั้มต่างประเทศยอดเยี่ยมเอสอีซีอะวอดส์อัลบั้ม/อีพี สากลแห่งปีสวิสมิวสิกอะวอดส์ขับร้องเดี่ยวยอดเยี่ยมสากลŽebřík Music Awardsอัลบั้มต่างประเทศยอดเยี่ยม

 รายชื่อเพลง 
เพลงทั้งหมดในอัลบั้ม แฮร์รีส์เฮาส์ ผลิตโดยคิด ฮาร์พูน และไทเลอร์ จอห์นสัน สำหรับเพลง "Cinema" มีการร่วมผลิตเพิ่มเติมโดยซามูเอล วิตต์ เพลงทุกเพลงในอัลบั้มนี้ประพันธ์โดยแฮร์รี สไตล์ส และมีผู้ร่วมประพันธ์เพิ่มเติมในบางเพลง ซึ่งระบุไว้เป็นรายกรณีตามความเหมาะสม

 ชาร์ต 

ชาร์ตรายสัปดาห์
+ การแสดงชาร์ตรายสัปดาห์ของ แฮร์รีส์เฮาส์ ชาร์ต (2022) ตำแหน่งสูงสุด Australian Albums (ARIA) 2 Austrian Albums (Ö3 Austria) 2 Belgian Albums (Ultratop Flanders) 3 Belgian Albums (Ultratop Wallonia) 13 Canadian Albums (Billboard) 6 Danish Albums (Hitlisten) 5 French Albums (SNEP) 20 Dutch Albums (Album Top 100) 1 German Albums (Offizielle Top 100) 5 Hungarian Albums (MAHASZ) 12 Italian Albums (FIMI) 13 Lithuanian Albums (AGATA) 2 New Zealand Albums (RMNZ) 1 Polish Albums (ZPAV) 10Portuguese Albums (AFP) 1 Spanish Albums (PROMUSICAE) 4 Swedish Albums (Sverigetopplistan) 2 Swiss Albums (Schweizer Hitparade) 6 UK Albums (OCC) 1 US Billboard 200 7
+ การแสดงชาร์ตรายสัปดาห์ของ แฮร์รีส์เฮาส์ ชาร์ต (2023) ตำแหน่งสูงสุด Australian Albums (ARIA) 6 Austrian Albums (Ö3 Austria) 5 Belgian Albums (Ultratop Flanders) 5 Belgian Albums (Ultratop Wallonia) 34 Canadian Albums (Billboard) 12 Danish Albums (Hitlisten) 11 Dutch Albums (Album Top 100) 3 French Albums (SNEP) 42 German Albums (Offizielle Top 100) 23 Hungarian Albums (MAHASZ) 36 Italian Albums (FIMI) 39 New Zealand Albums (RMNZ) 4 Polish Albums (ZPAV) 36 Spanish Albums (PROMUSICAE) 17 Swedish Albums (Sverigetopplistan) 19 Swiss Albums (Schweizer Hitparade) 16 UK Albums (OCC) 5 US Billboard 200 15

 การรับรอง 

 ประวัติการจำหน่าย 
+ วันที่เผยแพร่และรูปแบบของ แฮร์รีส์เฮาส์ ภูมิภาค วันที่ รูปแบบ ค่าย อ้างอิง ทั่วโลก 20 พฤษภาคม 2022   Harry's House release formats:




  ญี่ปุ่น 8 มิถุนายน 2022 ซีดี โซนีมิวสิกเจแปน 

 อ้างอิง 

หมวดหมู่:อัลบั้มเพลงในปี พ.ศ. 2565
หมวดหมู่:อัลบั้มเพลงของค่ายโคลัมเบียเรเคิดส์
หมวดหมู่:รางวัลแกรมมี สาขาอัลบั้มแห่งปี
หมวดหมู่:รางวัลแกรมมี สาขาอัลบั้มเพลงป็อปยอดเยี่ยม
หมวดหมู่:อัลบั้มเพลงของแฮร์รี สไตล์ส